Document ID: /roh_data/filtered/fineweb-2-filterrobots_roh.jsonl.gz/993

Il WWF Grischun fa festa per ses 40avel giubileum. Perquai regala il WWF a la populaziun 40 pumers ed implanta quels en tut il chantun. Sonda è stada la prima acziun a Scuol sper l'ospital. Collavurà han tranter auter il Parc naziunal svizzer, la vischnanca da Scuol, il Center da sanadad Engiadina Bassa e la fundaziun Pro terra Engiadina.
La finamira da l'acziun è stada da mussar l'impurtanza da la biodiversitad en ina regiun sco l'Engiadina Bassa. Tenor il WWF Grischun datti adina main pumers en Svizra. Perquai fissi puspè da plantar pumers, er en regiuns sco l'Engiadina Bassa nua che quai funciuna anc pervi da l'autezza sur mar.